દરમ્યાન આણંદ શહેરમાં રહેતા અને કાસોર ગામની ગ્રામપંચાયતમાં તલાટી કમમંત્રી તરીકે ફરજ બજાવતા એક મહિલા કર્મચારી ગતરોજ બપોરના સાડા બાર વાગ્યાના સુમારે ઉમરેઠ કોર્ટમાં સરકારી કામની જુબાની આપવા ગયા હતા ત્યારે કોર્ટ કંપાઉન્ડમાં અજરપુરાના કોન્ટ્રાક્ટર જગજીત મહેન્દ્રસિંહ ચૌહાણે મહિલા તલાટી કમ મંત્રી પાસે આવી જાતીવાચક અપશબ્દો ઉચ્ચારી ગાળો બોલી હતી અને કાસોર ગામમાં બનાવેલ શૌચાલયના નાણાંનો ચેક આપી દે તેમ કહી હાથ પકડી ખેંચતાણ કરી આબરૂ લેવાનો પ્રયાસ કરી જાનથી મારી નાખવાની ધમકીઓ આપી હતી.